《和卢可庵悲秋十首 其六》
宋代·何梦桂

秋风来岩谷，万窍生寂虚。畏隹忽怒号，披拂其谁居。

天地等一马，逝者无停车。君看郭外冢，荒丘无人锄。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。